b"\n_START_ARTICLE_\nBatalla de les Malvines\n_START_SECTION_\nContext\n_START_PARAGRAPH_\nEls creuers de batalla brit\xc3\xa0nics tenien un armament de 8 canons navals de 12 polzades (uns 305\xc2\xa0mm) superior als 8 canons de 210\xc2\xa0mm dels creuers cuirassats alemanys i als canons de menor calibre dels creuers lleugers. A m\xc3\xa9s a m\xc3\xa9s les naus de combat brit\xc3\xa0niques tenien una major velocitat, arribant als 25,5 nusos, en comparaci\xc3\xb3 amb els 22,5 de la flota alemanya. A banda de l'esquadra de combat els brit\xc3\xa0nics havien situat el cuirassat obsolet HMS Canopus com a plataforma fixa d'artilleria ancorada a la badia de Stanley per defensar el port."